An Dumbo sarong pig-animar na pelikulang kan Amerikano kan 1941 na pigprodyuser kan Walt Disney Productions asin iniluwas sa RKO Radio Pictures. Ika-apat ining Disney animated feature film, base sa storyline na ipigsurat ni Helen Aberson asin ni Harold Pearl, asin pig-ilustrar man ni Helen Durney para sa kaagid na novelty toy na (Roll-a-Book). An mayor na karakter iyo si Jumbo Jr., sarong semi-anthropomorphic na elepante na igwang gaha na Dumbo (dumb na an boot sabihon patal sa Ingles, alagad pwede man na boot sabihon pula). Pigtutuya sya huli sa saiyang dakulang talinga alagad nagagamit nya pa ngani ini para sya makalayog. Sa kagabsi kan pelikula, naugos sana sya sa saiyang amigong kino na si Timothy - garong pagkalwag pa ngani sa pirming pagigin magkaiwal kan mga elepante sagkud kino.